Paraclisul Sfântului Iosif cel nou de la Partoş, mitropolitului 
Timişoarei 
(15 septembrie) 

Sfântul ierarh Iosif cel nou de la Partoş, mitropolitul Timişoarei ($ 1656) (15 sep- 
tembrie): 

Ocrotitor al Mitropoliei Banatului şi patron al pompierilor din România, Sfântul 
ierarh losif de la Partoş, ale cărui moaşte se cinstesc în Catedrala ortodoxă din 
Timişoara, a strălucit cu aureola sfinţeniei încă din timpul vieţii, fiind, aşa cum îl 
numeşte Acatistul închinat lui, „podoaba ierarhilor, izgonitorul tuturor patimilor, 
izbăvirea credincioşilor, lauda prea frumoasă a Timişoarei şi cinstea Partoşului “. 
Sfântul ierarh Iosif de la Partoş este cinstit în fiecare an la 15 septembrie. 


&&& 


alcătuirea lui Porfirie Monahul Simonopetritul; tălmăcit din greceşte cu acrivia 
podobiei de Cornel, diaconul 


[Preotul: face obişnuitul început, zicând: Binecuvântat este Dumnezeul nostru.] 
Credinciosul: Pentru rugăciunile... Slavă Ție Doamne, slavă Ţie! 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 





Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 





11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Stihurile acestea: 

Mărturisiţi-vă Domnului că este bun, că în veac este mila Lui. 

Toate neamurile m-au înconjurat, şi în numele Domnului i-am înfrânt pe ei. 

De la Domnul s-a făcut aceasta, şi este minunat întru ochii noştri. 

Troparul paraclisului, glasul al 4-lea: 

Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 

Norul minunilor cântându-ţi-l, sfinte, şi feluritele virtuţi, ierarhe, ţie strigăm, prea 
bunule: Sileşte şi acum din toată primejdia izbăvindu-i, părinte, cu caldă solirea ta, 


fericitule Iosif, pe cei ce cheamă numele tău sfânt şi îți sărută cinstită icoana ta. 


Slavă. Acelaşi Și acum. al Născătoarei de Dumnezeu. 


Nu vom tăcea, Născătoare de Dumnezeu, pururea a striga puterile tale, noi 
nevrednicii şi mult păcătoşii. Că de n-ai fi stat tu înaintea Domnului rugându-te, 
cine ne-ar fi mântuit din atâtea primejdii. Sau cine ne-ar fi păzit până acum 
slobozi? Nu ne vom depărta de la tine, Stăpână, că tu izbăveşti pe robii tăi pururea 
din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 





5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 





Canonul 


Cântarea 1, glasul al 8-lea 


Irmos: Apa trecând-o ca pe uscat şi din răutatea egiptenilor scăpând, israeliteanul 
a strigat: Izbăvitorului şi Dumnezeului nostru să-l cântăm. 


Stih: Sfinte al lui Dumnezeu, roagă-te pentru noi. 


Căzând în mulţimea nevoilor şi în neputinţe după suflet şi după trup, scăpare 
aflându-te, părinte, dumnezeiescule Iosif, ajută-mă. 


Stih: Sfinte al lui Dumnezeu, roagă-te pentru noi. 


Netrebnic mă aflu şi ticălos şi am căzut, părinte, în adâncul păcatului; noule slăvite 
ierarhe, cald ajutor fă-te mie, prea bunule. 


Slavă... 


Povara cea grea a greşalelor o port, ierarhe făcătorule de minuni; Stăpânului roagă- 
te, părinte, de feluritele chinuri scăpându-mă. 


Și acum... 


Maică a Cuvântului, dă-mi acum, ca o milostivă, luminare, robului tău, a relelor 
sarcină, Fecioară, s-o uşurez fericindu-te pururea. 





Cântarea a 3-a 

Irmos: Doamne, cela ce ai făcut cele de deasupra crugului ceresc și ai zidit 
Biserica Ta, Tu pe mine mă întăreşte întru dragostea Ta, că Tu eşti marginea 
doririlor şi credincioșilor întărire, Unule, lubitorule de oameni. 

Stih: Sfinte al lui Dumnezeu, roagă-te pentru noi. 

Stând la tronul Treimii, prea fericite, trimite-mi, dar, o rază, părinte slăvite, minţii 
ŞI inimii, de rătăcire să scap, dumnezeiescule Iosif, de cea a păcatului, pentru 
solirea ta. 


Stih: Sfinte al lui Dumnezeu, roagă-te pentru noi. 


De primejdia toată şi de necazuri fereşte-ne pe cei ce venim, ierarhe, la ajutorul tău 
şi părinteşte veghind tinerimea păzeşte-o, să calce vrăjmaşului toate smintelile. 


Slavă... 


Al smereniei dascăl dintru cercare făcându-te, la calea cea cuviincioasă, sfinte, 
îndreaptă-mă, cea a smereniei şi curăţiei, părinte losife, lauda aghioriților. 


Și acum... 


Apucând înainte, toată năvala şi patima şi toată momeala, Stăpână, pururi alungă- 
mi-o şi ocroteşte-mă cu ocrotirea de Maică şi teafăr arată-mă Celui Născut al tău. 


Și aceste două tropare: 


Alungă-ne, părinte Iosif, necazul şi toată boala, pe toţi, cu solirea ta fierbinte, prea 
bunule, scăpându-i de osânda cumplită. 


Îndură-te, de Dumnezeu Născătoare prea lăudată, şi chinul meu cel trupesc degrab 
conteneşte-mi-l, şi vindecă-mi sufleteasca durere. 


[Preotul zice ectenia întreită, la care pomeneşte pe cei pentru care se face 
paraclisul. ] 





Sedealna, glas 2: Adăpi din belşug credinţa Ortodocşilor cu râurile minunilor şi 
cuvintelor, Iosif prea bunule, în nevoi mântuindu-i pe robii tăi şi de cumplite 
chinuri şi de boli scăpându-i pe cei ce te laudă. 


Cântarea a 4-a 


Irmos: Auzit-am, Doamne, taina rânduielii Tale, înțeles-am lucrurile Tale şi am 
prea slăvit Dumnezeirea Ta. 


Stih: Sfinte al lui Dumnezeu, roagă-te pentru noi. 


Lăudându-ţi minunile, fericite losif prea minunatule, vindecare dă-mi cu darul tău 
sufletului, rogu-te, şi trupului. 


Stih: Sfinte al lui Dumnezeu, roagă-te pentru noi. 


Pe cei care te laudă pururea cu aripile solirilor, cuviosule, acoperă-i şi le împli- 
neşte toată cererea. 


Slavă... 


Darul mare al moaştelor tale, minunatule Iosif, bucură pe cei care vin cu dragoste 
şi cinstesc icoana ta, slăvitule. 


Și acum... 


Intrupare, Stăpâna mea, dat-ai Dumnezeului celui fără trup şi Cuvântului fără de 
ani arătat sub ani, ca să mă mântuie. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt. 
pacea Ta dă-ne-o nouă, lubitorule de oameni. 


Stih: Sfinte al lui Dumnezeu, roagă-te pentru noi. 


Soare răsărit dintru muntele Athonului către apus păşeşte cu dragoste să lumineze 
Timişoarei cu minunile. 


Stih: Sfinte al lui Dumnezeu, roagă-te pentru noi. 





Dragoste vădind spre vrăjmaşi, arhiereule, întru blândeţe multă, slăvitule, le arăţi 
credinţa, vindecând şi toată patima. 


Slavă... 


Turma lui Hristos s-o aduci în stâna Raiului, la bătrâneţi cinstite, prea bunule, luat- 
ai harul arhieriei şi toiagul ei. 


Și acum... 


Mila ta o cer, Născătoarea Împăratului, Împărăteasa Oştilor netrupeşti, fecioară 
Maică şi egumena Athonului. 


Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfinte al lui Dumnezeu, roagă-te pentru noi. 

Şuvoaiele mijlocirilor tale - ca a Timişului apă - trimite-i inimii mele lipsite de 
lacrimi şi veştejite sub arşiţa patimii, că iată, sfinte, îndrăznesc, părinteasca ta milă 
cerându-o. 

Stih: Sfinte al lui Dumnezeu, roagă-te pentru noi. 

De razele bunătăţilor tale şi vrăjmaşii luminându-se, sfinte, vin şi îţi cer mijlocirea, 
părinte, pentru cea care năştea chinuindu-se; şi cererea le împlineşti, ierarh câş- 
tigându-i Bisericii. 


Slavă... 


Închinu-mă raclei moaştelor tale, vindecare, ierarhe, cerându-ţi, că ai luat de la 
Domnul, părinte, din tinereţe lucrarea minunilor şi vindeci, Sfinte Iosif, şi alungi 
toată boala şi patima. 


Și acum... 





A chinului dogorire mă arde; ci stropeşte-mă cu roua ta grabnic, Maică fecioară, 
săgețile aprinse ale vicleanului iute stingându-le; că pururea pe fiii tăi răcoreşti ca o 
rouă, Stăpâna mea. 


Și aceste două tropare: 


Alungă-ne, părinte Iosif, necazul şi toată boala, pe toţi, cu solirea ta fierbinte, prea 
bunule, scăpându-i de osânda cumplită. 


Născut-ai netâlcuit pe Cuvântul, fecioară Maică, pe carele prin cuvânt în pântece 
L-ai luat, lucrând mântuire la toată lumea. 


[Preotul zice ectenia întreită] 


Condacul. glas 2: La păstorul cel dumnezeiesc al Bisericii, la lucrătorul cel 
nedezminţit al minunilor, cu osârdie s-alergăm cântându-i într-un glas, să trimită 
celor ce îi cer blagoslovenia de sus, de la Domnul puterilor, strigându-i fără 
zăbavă: soleşte-ne, Sfinte Iosif, ca să scăpăm, cu darul tău, din prinsorile neca- 
zului. 


Și numaidecât Prochimenul, glas 4: Preoţii Tăi, Doamne, se vor îmbrăca întru 
dreptate şi cuvioşii Tăi cu bucurie se vor bucura. 


A treia oară cu stihul: Minunat e Dumnezeu întru Sfinţii Săi, Dumnezeul lui Israel. 


Preotul: Şi pentru ca să ne învrednicim noi a asculta Sfânta Evanghelie...şi 
Evanghelia după Luca (VI, 17-19; IX, 1-2; X, 16-21). 


17. Și coborând împreună cu ei, a stat în loc şes, EI şi mulțime multă de ucenici 
qi Săi şi mulțime mare de popor din toată Iudeea, din Ierusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

18. Și cei chinuiţi de duhuri necurate se vindecau. 

19. Și toată mulțimea căuta să se atingă de El că putere ieşea din EI şi-i vindeca 
pe toți. 

1. Și chemând pe cei doisprezece ucenici ai Săi, le-a dat putere şi stăpânire peste 
toți demonii şi să vindece bolile. 

2. Și i-a trimis să propovăduiască împărăţia lui Dumnezeu şi să vindece pe cei 
bolnavi. 





16. Cel ce vă ascultă pe voi pe Mine Mă ascultă, şi cel ce se leapădă de voi se 
leapădă de Mine; iar cine se leapădă de Mine se leapădă de Cel ce M-a trimis pe 
Mine. 

17. Și S-au întors cei şaptezeci (şi doi) cu bucurie, zicând: Doamne, şi demonii ni 
se supun în numele Tău. 

16. Și le-a zis: Am văzut pe satana ca un fulger căzând din cer. 

19. Iată, v-am dat putere să călcaţi peste şerpi şi peste scorpii, şi peste toată 
puterea vrăjmaşului, şi nimic nu vă va vătăma. 

20. Dar nu vă bucuraţi de aceasta, că duhurile vi se pleacă, ci vă bucuraţi că 
numele voastre sunt scrise în ceruri. 

21. În acesta ceas, El S-a bucurat în Duhul Sfânt şi a zis: Te slăvesc pe Tine, 
Părinte, Doamne al cerului şi al pământului, că ai ascuns acestea de cei înţelepţi 
şi de cei pricepuţi şi le-ai descoperit pruncilor. Aşa, Părinte, căci aşa a fost 
înaintea Ta, bunăvoința Ta. 


Slavă... 


Pentru mijlocirile ierarhului Tău, Milostive, curăţeşte mulțimea greşalelor 
noastre. 


Și acum... 


Pentru mijlocirile Născătoarei de Dumnezeu, Milostive, curăţeşte mulţimea 
greşalelor noastre. 


Stihul: Miluieşte-mă Dumnezeule, după mare mila Ta, şi după mulțimea 
îndurărilor Tale şterge fărădelegea mea. 


Şi Podobie: 


Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 


Lauda Athonului, a Timişoarei podoabă, o, dumnezeiescule, tăria şi pavăza 
Ortodocşilor, căutând pururea, fericite Iosif, către fiii tăi, prea bunule, grabnic 
alungă-le toată bântuiala vrăjmaşului şi celor ce se chinuie iute le ajută cu darul 
tău, că strigă, părinte, şi cheamă şi rostesc numele tău şi se încred, ierarhule, în 
sfântă solirea ta. 





[Preotul zice rugăciunea Litiei: Mântuieşte, Dumnezeule, poporul Tău... Strana: 
Doamne miluieşte (de 12 ori). Ecfonis: Cu mila şi cu îndurările...] 


Cântarea a 7-a 

Irmos: Tinerii cei ce au mers din ludeea în Babilon oarecând, cu credința Treimii 
văpaia cuptorului au călcat-o, cântând: Bine eşti cuvântat Dumnezeul părinţilor 
noștri! 


Stih: Sfinte al lui Dumnezeu, roagă-te pentru noi. 


Rămăşiţele tale pământeşti ierarhul a le afla căutând, cu buna ta mireasmă, cea mai 
presus de ceruri, le descoperi, slăvitule, norodul tău bucurând întru a lor aflare. 


Stih: Sfinte al lui Dumnezeu, roagă-te pentru noi. 


Și podoabă şi pildă şi dreptar ierarhilor şi egumenilor le eşti, părinte Iosif, cu 
dragoste de tată îngrijindu-i pe fiii tăi şi sprijinindu-i pe toţi cu toiagul minunii. 


Slavă... 


Și cetatea Raguzei şi Ohrida, părinte, şi Adrianopole se bucură-ntru tine, pe care, 
ierarhe, le nutreai cu cuvântul tău şi care azi îţi cinstesc slăvită pomenirea. 


Și acum... 


Toată vârsta, Fecioară, şi feciorii şi pruncii şi bătrâneţele avându-l mângâiere pe 
fericitul Iosif, cel din sfântă grădina ta, pe tine te fericesc, a Athosului Doamnă. 


Cântarea a 8-a 


Irmos: Pe Împăratul Ceresc... 


Stih: Sfinte al lui Dumnezeu, roagă-te pentru noi. 


Pe cinstitorii tăi răsplăteşti, ierarhe, din cereştile cămări, Sfinte Iosif, că arhiereşte 
soleşti la tronul slavei. 


Stih: Sfinte al lui Dumnezeu, roagă-te pentru noi. 





Scara cerească, cea a virtuţilor, dă-le celor tineri să o suie, părinte, să nu cerce, 
sfinte, amarul celor rele. 


Binecuvântăm pe Tatăl şi pe Fiul şi pe Sfântul Duh, Domnul. 


De băutura înrobitoare de suflet izbăveşte-i pe cei tineri, părinte, şi îi slobozeşte 
din patimile toate. 


Și acum... 


Pe Impăratul cel peste toate născându-L, toate, Maică, îţi stau în putere; te cântăm, 
dar, pururi, îndrăznind întru tine. 


Stih: 


Să lăudăm, bine să cuvântăm şi să ne închinăm Domnului, cântându-L şi prea 
înălțându-L întru toţi vecii. 


Pe Împăratul Ceresc, pe care Îl laudă oștile îngereşti, popoare lăudaţi-L şi-L prea 
înălțați întru toţi vecii. 


Cântarea a 9-a 


Intâi Irmosul, fără stih: Fecioară prea curată, cei mântuiţi prin tine de Dumnezeu 
Născătoare te mărturisim, cu netrupeştile Cete pe tine mărindu-te. 


Stih: Sfinte al lui Dumnezeu, roagă-te pentru noi. 


De boala cea cumplită vindecă-i, părinte, pe cei ce vin la fierbinte solirea ta, că ai 
luat, fericite, darul minunilor. 


Stih: Sfinte al lui Dumnezeu, roagă-te pentru noi. 


În mlaştina cumplită m-afund, ierarhe, cea a păcatelor mele, şi nu pot umbla pe 
calea mântuitoare, cea a poruncilor. 


Slavă... 


Nicicum nu poate, sfinte, mintea pământească să îți cuprindă noianul minunilor ce 
le-ai făcut în viaţă şi după moartea ta. 





Și acum... 


A Fiului tău, Maică, dragoste, aprinde-o în ticăloasa mea inimă, rogu-te, arzând 
păcatul dintr-însa, şi mântuieşte-mă. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi Megalinariile sfântului. glasul al 8-lea. (Pe cea mai cinstită). 


Bucură-te, chivotul harului, cuvioase Iosif, făcătorule de minuni; bucură-te, solul 
cetății Timişoarei către Mântuitorul, sfinte, şi pavăza. 


Grabnică izbăvire dă-mi, ca un bun, din boala cumplită, să te laud cu dragoste, 
slăvitule Iosif, podoaba cea aleasă şi lauda şi slava arhiereilor. 


Cererea cea bună plineşte-o celor ce aleargă la al tău acoperământ şi îi luminează 
cu darul tău, părinte, nădejdea Timişoarei şi a Banatului. 


Izvor nesecat de tămăduiri şi vas al iubirii de vrăjmaşi lumii te-ai vădit, urmând, 
Sfinte Iosif, Stăpânului a toate cu fapta, cu blândeţea şi cu smerenia. 


La vârsta cinstitelor bătrâneţi la arhierie te-ai chemat de la Dumnezeu şi te-ai vădit 
lumii dumnezeiesc luceafăr, prea cuvioase Iosif, rodul Athonului. 


Celor în tot chipul împresuraţi, fericite Iosif, care aleargă la racla ta cererile toate 
plineşte-le, părinte, şi binecuvântarea dă-le, prea bunule. 


Din tine, Născătoare de Dumnezeu, Dumnezeu Cuvântul întrupându-Se negrăit, 
covârşeşti, Fecioară, oştirea cea cerească; ţie, dar, îţi aducem cântare de laudă. 


Cu toate oştirile îngereşti, cu Botezătorul, cu apostolii cei slăviţi şi cu tot soborul 
Sfinţilor, Stăpână, Fiului tău te roagă, toți să ne mântuim. 


Apoi 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Impărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Troparul Sfântului, glas 1: La vârsta bătrâneții chemându-te Domnul, toiagul 
păstoresc ai luat, Sfinte losif, cu facerea minunilor turma ta bucurându-o şi 
purtându-o la apa vie, slăvite ierarhule; căreia pururi soleşte-i la Domnul pute-rilor. 


Tropar, glasul al 2-lea: Cârja vlădicească apucând, următorul milei nespuse a lui 
Hristos Dumnezeu, păzeşte, dar, turma ta, arhiereule, şi goneşte-i duhurile viclea- 
nului şarpe şi mân-o la apele Duhului Celui prea sfânt, sfinte, cea pe care ţi-a dat-o, 
o, dumnezeiescule losif, păstorul cel mare al oilor. 


Stăpână, primeşte rugăciunile robilor tăi şi ne izbăveşte pe noi din toată nevoia şi 
necazul. 


Toată nădejdea mea spre tine o înalț, Maica lui Dumnezeu, păzeşte-mă sub sfânt 
acoperământul tău. 


Și acest tropar pe glasul întâi: 





Pentru rugăciunile tuturor Sfinţilor Tăi, Doamne şi ale Născătoarei de Dumnezeu, 
pacea Ta dă-ne-o nouă şi ne miluieşte pe noi, ca un singur Indurat. 


[După care preotul zice ectenia: Miluieşte-ne pe noi, Dumnezeule..., şi ecfo-nisul: 
Că milostiv..., apoi face Otpustul mic, şi încheie zicând: Pentru rugă-ciunile 
Sfinților Părinților noștri, Doamne lisuse Hristoase Dumnezeul nostru, miluieşte- 
ne pe noi. Amin. ] 


Apoi zicem acest tropar, glasul al 8-lea: Din tinereţe cu totul te-ai supus Domnu- 
lui, cu rugăciunile, cu ostenelile şi cu postul. Pentru aceasta văzând Dumnezeu 
nevoinţele tale, arhiereu şi păstor Bisericii Sale te-a rânduit şi după moarte, în 
cetele sfinților te-a sălășluit. Sfinte părinte losife, roagă-te lui Hristos Dumnezeu să 
ne dăruiască iertare de păcate celor ce cu credință şi dragoste săvârşim sfântă 
pomenirea ta. 


Sursa: http://mitropolia-banatului.ro/paraclisul-sfantului-iosif-cel-nou/ 

Unul dintre sfinţii cinstiți mai deosebit în Biserica noastră este Sfântul Iosif cel nou 
de la Partoş. Fost mitropolit al Timişoarei şi a toată Țara Banatului, ierarhul Iosif 
cel nou a strălucit cu aureola sfinţeniei încă de când era în viaţă, fiind „podoaba 
ierarhilor, izgonitorul tuturor patimilor, izbăvirea credincioşilor, lauda prea 


frumoasă a Timişoarei şi cinstea Partoşului ”, aşa după cum îl numeşte Acatistul 
închinat lui. 


Sfântul ierarh Iosif cel nou, mitropolitul Timişoarei, s-a născut pe la 1568 în oraşul 
Raguza din Dalmația, pe malul Mării Adriatice. Multe nu ştim despre cei dintâi ani 
ai vieţii sale. Se pare că tatăl său era stăpânul unei corăbii şi transporta mărfuri pe 
Adriatica, Mediterana, Marea Neagră şi Dunăre. Murind el devreme, tânărul Iacob 
- cum se numea din botez viitorul ierarh - a fost crescut de mama sa în bună 
cinstire de Dumnezeu. 


Nemaiavând neamuri în Raguza, aceasta s-a mutat la un frate al ei care era 
negustor în oraşul Ohrida. Aici lacob urmă învăţătura cărţii până la vârsta de 15 ani 
când, aprins de dragostea lui Dumnezeu, îşi închină viaţa Mântuitorului Hrisos, 
intrând în mănăstirea Maicii Domnului din acel oraş, unde continua cu învăţătura şi 
citirea cărților sfinte. După cinci ani de nevoinţe duhovniceşti, dornic de o viaţă 
mai retrasă, părăseşte Ohrida şi apucă drumul Sfântului Munte Athos. Acolo intră 
în mănăstirea Pantocrator unde, după o viaţă aspră şi cu multe osteneli, în post şi 
rugăciuni toată noaptea, începe să urce cu multă sârguinţă treptele desăvârşirii. Cu 





nespusă bucurie şi puternic mişcat de dumnezeiasca chemare, primeşte tunderea în 
monahism, sub numele de Iosif, îmbrăcând schima marelui şi îngerescului chip. 


Era în primăvara vieţii, când atingea abia 21 de ani ai trăirii sale. De acum, sufletul 
tânărului schimonah Iosif, intr-aripat cu dumnezeiescul dor, uimeşte pe toţi 
sihastrii Sfântului Munte cu desăvârşită lepădare de sine, cu smerită cugetare, cu 
totala neagoniseală cea de bună voie şi cu întreaga înţelepciune. 


Cine poate socoti noianul nevoinţelor lui celor de multe feluri, asprele postiri 
prin care îşi strunea trupul şi îşi întărea sufletul, lacrimile ce-i curgeau fără 
încetare în timpul privegherilor de toată noaptea, suspinele cele dintru adânc ale 
inimii, culcările pe jos şi tainica rugăciune care îl răpea la cer şi îl unea cu 
Dumnezeu prin Duhul cel Preasfânt, cea întru totul dăruire de sine pentru 
dragostea de Dumnezeu şi de aproapele? Într-acest chip desăvârşindu-se pe sine, 
noul monah a devenit cu totul străin de orice patimă. Dumnezeu i-a deschis mintea 
întru pătrunderea sfintelor Scripturi, încât îi covârşea pe toţi cu înţelepciunea. 


Fiind Smerit cu mintea şi blând cu inima, Dumnezeu i-a dăruit putere a 
cuvântului prin care mişca inimile tuturor, înduioşându-le până la lacrimi şi 
într-aripându-le cu dorul cel dumnezeiesc. 


Pentru curăţenia lui sufletească în înalta sfinţenie la care a ajuns, Dumnezeu l-a 
îmbrăcat, printre alte daruri, şi cu acela al facerii de minuni. Părinţii din Sfântul 
Munte, care sufereau de diferite boli ale firii, veneau la părintele Iosif şi, prin 
rugăciunile lui, se tămăduiau de toată neputinţa. 


Ca o comoară nepreţuită este purtat pe rând în mănăstirile Hilandar, Xiropotam, 
Vatoped şi în alte mănăstiri, schituri şi chili ale Sfântului Munte. Peste tot, 
marele duhovnic şi de minuni făcător, părintele Iosif este îmbrăţişat cu căldură 
iar învăţăturile lui, pline de puterea Duhului Sfânt, sunt puse la inimă şi păstrate 
Cu mare Sscumpătate. 


Fiind nevoie de un îndrumător iscusit în cele duhovniceşti, dar în acelaşi timp şi de 
un bun organizator al vieţii monahiceşti după rânduielile marelui Vasile, la cererea 
patriarhului Constantinopolului este trimis egumen pentru marea lavră a Sfântului 
Ștefan din Adrianopol. Acolo rămâne 6 ani, muncind fără preget la reorganizarea şi 
punerea în rânduială a pravilelor duhovniceşti şi regulilor vieţii celei de obşte. 


După altă bucată de vreme este pus egumen în marea lavră românească Cutlumuş, 
veche ctitorie voievodală a domnitorilor români, începând cu Vlaicu Vodă, iar în 





acea vreme puternic susţinută şi înzestrată cu toate cele de trebuinţă de domnitorii 
Matei Basarab şi Vasile Lupu. Obştea monahală a mănăstirii Cutlumuş era formată 
din români nord-dunăreni, moldovlahi, transilvăneni şi bănăţeni. 


Și fund încărcat de ani îndelungaţi, cam optzeci la număr, egumenul Iosif se 
retrage în liniştea unei chilii a mănăstirii Vatoped, dar nu se bucură mult de această 
linişte. Scaunul mitropolitan al Timişoarei devine vacant. Românii bănăţeni doresc 
ca mitropolit al lor pe fostul egumen al lavrei româneşti din Muntele Athos, pe 
Iosif, care dobândise deja faima de sfânt. 


Aşa se face că părintele Iosif, fără voia lui, este hirotonit arhiereu şi ridicat la 
rangul de mitropolit al românilor din Țara Banatului, pentru care primeşte 
cuvenitele întăriri în anul de la naşterea Domnului nostru lisus Hristos 1650. 


i se ste 


În drum spre scaunul mitropolitan al Banatului, Sfântul Iosif, împreună cu cei 
care îl însoțeau, trec Dunărea pe la Palanca. La trecerea Dunării se zice că s-au 
speriat caii de la trăsura în care se afla mitropolitul şi nu voiau cu nici un chip 
să urce pe podul umblător. Atunci s-a coborât Sfântul Iosif din trăsură şi luând 
caii de hăţuri, ei îndată S-au liniştit şi urcându-se cu trăsura pe pod, au trecut 
Dunărea. 

Pe când mergea Sfântul losif spre cetatea Timişoarei şi se apropia de satul Sama 
(Jamul Mare), iată că în faţa lui apare o ceată de călăreţi turci, care au întrebat: 
“Cine este marele preot ghiaur care merge la Timişoara?” 


La această întrebare, de care s-au speriat toţi însoțitorii, mitropolitul Iosif a 
răspuns că el este cel căutat. 


Atunci mai marele cetei de călăreţi, aga Ismail, s-a coborât de pe cal şi cu multă 
smerenie l-a rugat pe mitropolit că “in numele lui Alah şi al lui lisus” să se 
întoarcă la Varset, fiindcă a lui cadână este de trei zile în chinurile naşterii. Şi i s- 
a arătat în vis îngerul ei creştin şi i-a spus că până nu va trece prin faţa casei 
trăsura preotului cel mare, care merge la Timişoara, nu-i va da Alah uşurare. Şi 
tot îngerul a spus ca să meargă soțul ei, aga Ismail, să-l întâmpine pe marele preot 
ghiaur în satul Sama şi să-l roage să se întoarcă la Varset. Și l-a rugat aga Ismail 
pe Sfântul Iosif cu multă smerenie să se întoarcă la Varset, că îi va da orice îi va 
cere. 





Sfântul răspunse că e gata să-i împlinească dorirea, nu însă pentru bunuri lumeşti, 
ci pentru a împlini voia Domnului din ceruri. 


Intrebat dacă e bine oare să asculte de rugămintea unui păgân şi să facă voia lui, 
sfântul a răspuns: 


În timp ce mitropolitul Iosif. cufundat în rugăciune, trecea prin faţa casei lui aga 
Ismail, soţia lui s-a ușurat pe loc şi a născut un băiat, iar aga Ismail a căzut în 
genunchi în fața Sfântului şi i-a sărutat dreapta cu lacrimi de recunoştinţă. Unii 
cred că acest copil, făcându-se creştin şi apoi călugăr, a ajuns după aceea episcop 
la Caransebeş, dăruindu-se cu totul slujirii lui Dumnezeu. 


i se ste 


Apropiindu-se Sfântul Iosif de cetatea Timişoarei, a fost întâmpinat cu mare alai. 
Și pe când în dangătul clopotelor se îndrepta spre biserică, iată că a fost scos 
înaintea mitropolitului un olog de 20 de ani în suferinţă, peste care punându-și el 
mâinile şi cu multă umilinţă rugându-se Stăpânului Hristos, îndată se făcu 
sănătos. Mulțimea, văzând minunea, s-a spăimântat şi îngenunchind în faţa lui cu 
lacrimi îi sărută veşmintele şi mărea pe Dumnezeu pentru o minune ca aceasta, 
săvârşită prin alesul Său. 


i se se 


Aşezarea în scaun a Sfântului Iosif ca mitropolit al Banatului s-a întâmplat în 
ziua de Sfântul Ilie a anului 1650. Şi a păstorit el Biserica lui Dumnezeu din 
aceste ţinuturi româneşti vreme de trei ani. În acest timp a organizat Biserica, a 
întemeiat şcoli pentru pregătirea preoților, a înălțat sfinte altare, a cercetat 
mănăstirile şi parohiile bănăţene, ducând mângâiere şi lumină păstoriților săi. 


Paşa Fasli îl iubea pe Sfântul Iosif şi îl respecta. Mulţi turci, lepădându-se de legea 
lor, au primit botezul şi aceasta pentru că Sfântul Iosif îi iubea pe toţi deopotrivă, 
iar uşa lui era deschisă tuturor. Blândeţea, milosteniile şi învăţăturile lui pline de 
foc dumnezeiesc, într-adevăr cucereau pe oricine. Deci, atât creştinii cât şi 
musulmanii, îl aveau intru mare evlavie pentru sfinţenia vieţii lui şi pentru darul 
facerii de minuni cu care Dumnezeu îl înzestrase. 


ie e se 


Odată, pe când săvârşea Sfânta Liturghie în ziua hramului unei vechi biserici de 
lemn din Timişoara, în ziua Sfinţilor Apostoli Petru şi Pavel, a izbucnit un mare 





foc în partea de apus a Timişoarei. Un vânt puternic întindea pârjolul cu 
repeziciune asupra întregului oraş. Mulţi au pierit atunci în flăcări, iar groaza îi 
cuprinsese pe toți. Sfântul Iosif, văzând prăpădul, a ieşit în faţa bisericii luând cu 
sine Sfintele Taine şi căzând cu fața la pământ şi cu toată puterea sufletului său 
cerând îndurare lui Dumnezeu să scape cetatea de prăpăd, deodată norii negri s- 
au ridicat dinspre miazăzi întunecând tot cerul şi o ploaie torențială s-a vărsat 
timp de mai multe ore, fără încetare, până a stins cu totul focul nimicitor. Şi 
Sfântul Iosif, ridicându-şi fruntea de la pământ, mulțumea lui Dumnezeu cu lacrimi 
pentru mila ce a făcut-o izbăvind de moartea cea năpraznică a prăpădului. Apoi, 
mergând acasă, s-a închis în chilia sa şi timp de trei zile n-a mai ieşit. Când s-a 
arătat din nou în lume, pe dosul palmei lui de la mâna stângă îi apăruse semnul 
sfintei cruci, ca şi când ar fi fost ars cu fierul înroşit. Semnul acesta a rămas pe 
mâna Sfântului până la sfârşitul vieţii lui, semn care i-a fost dat de Dumnezeu 
pentru aducerea aminte a marii Lui milostiviri. 

În ziua Sfinților Arhangheli, 8 noiembrie, mergând mitropolitul la Partoş, pentru 
hramul mănăstirii de acolo, l-au întâmpinat o mulțime de credincioşi. Dând să 
intre în biserică pentru a săvârşi dumnezeiasca slujbă, a fost oprit de unsprezece 
ologi şi suferinzi care îi cereau îndurare. 


Apoi, oprindu-se în mijlocul lor şi punând mâinile peste ei, s-a rugat şi în aceeaşi 
clipă un fior a străbătut trupurile lor istovite de suferinţă şi revenindu-le puterea, 
s-au ridicat cu totul sănătoşi. Atunci, plini de recunoştinţă, mulțumeau din suflet 
lui Dumnezeu şi Sfântului pentru o îndurare ca aceasta asupra lor. 


SR o 2 


Simţindu-se îngreunat de povara anilor şi dorind a petrece viaţa ce-i mai 
rămăsese în linişte, Sfântul Iosif s-a retras din scaunul mitropolitan al 
Timişoarei, închinoviindu-se la mănăstirea Partoş. Trei au mai fost anii pe care 
i-a petrecut aici (1653-1656) întru rugăciune şi faceri de bine, până a trecut la 
cele veşnice. 


Despre aceasta glăsuieşte o însemnare cu mâna făcută în 1655 pe un Minei slavon 
din 1529 care a aparținut mănăstirii Sangeorz: “Această carte este a domnului 
mitropolit Iosif al Timişoarei la anul 1655... care de bunăvoie a părăsit eparhia, 





retrăgându-se în mănăstirea Partoş, unde a trăit câţiva ani şi apoi s-a mutat la 
viața veşnică unde sfinţii se odihnesc. ” 


Tradițiile spun că în momentul adormirii sale, clopotele mănăstirii au început să 
bată singure, fără să le tragă cineva, ducând în depărtări trista veste. 


Apoi trupul neînsufleţit al marelui mitropolit a fost aşezat într-un mormânt zidit în 
naosul bisericii mănăstirești, în dreptul uşii de intrare care e spre miazăzi. Pe 
lespedea ce s-a aşezat deasupra, mâini pioase au săpat o inscripţie care înainte cu 
aproape un veac se citea cu uşurinţă: “Sviatitel losifa novii bivsii Mitropolita 
Temisvarskii” - “Preasfinţitul Iosif cel nou, fost mitropolit al Timişoarei”. 


Era sfârşitul verii lui 1656 când a trecut la cele veşnice la 85 de ani părintele 
duhovnicesc al ortodocşilor din părțile Banatului. Sfântul Iosif numit de acum 
“cel Nou” — spre a-l deosebi de alţi sfinţi mai vechi cu acelaşi nume — nu a 
încetat nici după moarte să vină într-ajutor credincioşilor, pe mulţi din cei care 
se apropiau cu rugăciuni de mormântul Său uşurându-i de necazurile şi 
suferințele lor. Astfel, în conştiinţa tuturor s-a întărit din ce în ce mai mult 
convingerea că a fost sfânt cu adevărat. 


Despre cinstirea de sfânt care i s-a dat din vechime, mărturiseşte printre altele 
icoana pictată la 1782 de preotul Ştefan Bogoslovici la cererea protopopului 
Jebelului, loan Suboni, şi aşezată pe peretele bisericii mănăstireşti din Partoş, 
deasupra locului unde a fost îngropat. Pe această icoană găsim scris un text slavon 
conţinând troparul închinat Sfântului, care în româneşte se traduce precum 
urmează: “Din tinereţe te-ai supus cu totul Domnului, în rugăciuni şi nevoinţe şi 
în posturi, chipul bunătăţii fiind. Pentru aceasta, Dumnezeu văzând osârdia ta 
cea bună, arhiereu şi păstor Bisericii Sale te-a pus. Drept aceea şi după moarte 
cinstit trupul tău întreg şi nestricat s-a păstrat. Sfinte losife, roagă-te lui Hristos 
Dumnezeu Să dăruiască iertare celor ce cu credinţă şi cu dragoste săvârşesc 
sfânta pomenirea ta”. 


Cu adevărat multe minuni s-au săvârşit la mormântul Sfântului. 
Se ştie că fostul jude al Timişoarei, Marcu Muţiu, S-a tămăduit de boală venind 
să se roage aici. Drept mulțumire pentru aceasta, el a zidit, în anul 1750, alături 


de vechea biserică mănăstirească, o alta, nouă, mai mare şi mai trainică. 


Mai mult decât atât însă, fostul mitropolit al Timişoarei întră statornic în conştiinţa 
credincioşilor bănăţeni, el fiind invocat în orice împrejurare deosebită a vieţii lor. 

Când, bunăoară, un anume Peici întreprinde în anul 1749 o călătorie la Ierusalim, 
el se aşează sub protecţia Sfântului şi dăruieşte mănăstirii Partoş o Evanghelie pe 
care la 30 mai 1749 notează: “Această sfântă carte trebuincioasă pentru suflet, aşa 
numită Evanghelie, o depun azi eu păcătosul robul lui Dumnezeu, numit Hagi 
Peici, la mănăstirea Partoş unde este aşezat trupul Sfântului vlădica Iosif, cu 
hramul Sfântului Arhanghel Mihail, pentru binele nostru, pentru călătoria fericită 
spre marea cetate Ierusalim. O dăruiesc mănăstirii sus-amintite pentru sufletul 
răposaților Nedelcu, Maria, Matei, Maria, Gligorie, Ioachim, Marta, pentru 
amintire veşnică ”. Evanghelia, provenind de la biserica din Giera, se află acum la 
biblioteca Episcopiei ortodoxe sârbe dinTimişoara. 


Re 

Şirul credincioşilor din depărtări, veniţi în pelerinaj la praznicul hramului, nu s-a 
întrerupt niciodată; ei vin, fără încetare, ca să-şi găsească liniştea izvorâtă din 
credința în puterea binefăcătoare a rugăciunii. Din daniile lor, la Partoş, s-au 
păstrat icoanele date de Traila Lupu în 1827, de Miuţa şi Erdelean şi Penticostarul 
dăruit de Iacobici: “Acest Penticostar l-a cumpărat Dimitrie Iacobici din Ciacova 
fiind într-o mare nevoie. Atunci şi-au pus toată nădejdea în Dumnezeu, în 
Mântuitorul lisus Hristos şi în Sfântul Iosif şi făcându-se rugăciuni, s-a mântuit cel 
mai de sus. 19 mai 1870.” 


Ținând seama de viaţa şi petrecerea cuviosului Mitropolit losif şi stabilindu-se fără 
putinţă de tăgadă că el a strălucit ca un adevărat vas ales al Domnului prin credință 
curată şi că a lăsat în urma lui mireasma sfinţeniei, Sfântul Sinod al Bisericii 
Ortodoxe Române a hotărât la 28 februarie 1950 să-l aşeze în ceata sfinților, 
statornicind data de 15 septembrie a fiecărui an pentru cinstirea lui cu toată 
cuviinţa. Proclamarea solemnă a canonizării Sfântului Ierarh Iosif cel nou de la 
Partoş s-a făcut duminică, 7 octombrie 1956, după ce, din vreme, moaştele sale au 
fost aduse de la mănăstirea Partoş şi aşezate în catedrala mitropolitană din 
Timişoara. 


La 20 iunie 1992 Sfântul Sinod al Bisericii Ortodoxe Române a decis generalizarea 
cultului Sfântului Iosif cel nou în tot cuprinsul Patriarhiei Române. 


În anul 1997 Sfântul Sinod l-a desemnat pe Sfântul Iosif cel nou de la Partoş ca 
ocrotitor al pompierilor militari din ţara noastră, având în vedere minunea salvării 
Timişoarei de la un cumplit incendiu. Astfel, el este sărbătorit în fiecare an de către 
formaţiile de pompieri odată cu Ziua pompierilor militari - 13 septembrie. 





(Din: P.C. Părinţi Marius Florescu şi Adrian Carebia, Viaţa, slujba şi acatistul 
Sfântului ierarh Iosif cel nou de la Partoş, Editura Invierea, Arhiepiscopia Timi- 
şoarei, 2006) 





“Dumnezeu Unul este în Sfânta Treime peste toţi şi nimeni a cunoaşte căile Lui 
nu S-a învrednicit, şi ascultare a-l da dator este fiecare om prin gura căruia ar 
vorbi Domnul”. 





